Չնայած Մեծ տատիկի հետաքրքրությունը դաշնամուրի հանդեպ ընդհանրապես չէր նվազում, շուտով նա զբաղմունքների նոր ցանկ կազմեց: Առաջիկա տարիներին ֆրանսերեն էր սովորելու, գրելու էր պատմվածքներ, որ երբեք չէր հրատարակելու, ապակու վրա նկարելու և յուղաներկի տեխնիկայի գծով էր վարպետանալու, փայլուն կոշիկներ ու պարահանդեսային ատլասե զգեստներ էր կրելու, ամուսնուն պարերի էր տանելու, խենթ խնջույքներ էր կազմակերպելու և ոչ մի օր տնային գործ չէր անելու: